Am nächste Morge händ mir im Nitmiluk Nationalpark e Bootstour buecht, wo eus i 2 vo vielne Schluchte gfüehrt hät. Imposanti Felswänd, wunderschöni Landschafte und Süesswasserkrokodil händ sich eus zeigt. Aber nöd nur das hät de Nationalpark zbüte, sondern au Wasserfäll (wo jetzt ide Trochesaison eher ame Bächli gliched). Mir händ a dem Tag im Park übernachtet und so die Kulisse no chöne bi Sunneuntergang gnüsse. De letzti Nationalpark vor Darwin isch de Kakadu gsi. Als ersts sind mir det  wiederum zume Wasserfall gholperet (37km gravel road). Bi dere Hitz händ mir eus sogar trotz Salzwasserkrokowarnig in undere Pool vom Wasserfall gwagt (de Flo chli meh als d Maria!). Das aber oberhalb vom fallende Wasser no wiiteri Becki gha hät, händ mir de beschwerlich und schweisstriibendi Ufstig in Chauf gno - was sich au absolut glohnt hät. Mir sind mit eme super Usblick über die bewaldeti Flächi und 3 schön grosse Pools belohnt worde!